П Р О Т О К О Л   № 8
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 27.03.2019 г.

Днес, 27.03.2019 г. /сряда/ от 09.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за увеличаване щатната численост в Районна прокуратура – Русе  с 1 /една/ щ.бр. за длъжност „съдебен секретар“ и 1 /една/ щ.бр. за длъжност „прокурорски помощник“. /вх. № ВСС-3605/19.03.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ИЗРАЗЯВА ПОЛОЖИТЕЛНО СТАНОВИЩЕ по предложението на главния прокурор във връзка с искането на районния прокурор на Районна прокуратура – Русе за разкриване на 1 /една/ щ.бр. за длъжност „съдебен секретар“ и 1 /една/ щ.бр. за длъжност „прокурорски помощник“, чрез съкращаване на щатната численост на Районна прокуратура – Видин с 1 / една/ щ.бр. за длъжност „съдебен деловодител“ и Районна прокуратура – Силистра с 1 /една/ щ.бр. за длъжност „съдебен секретар“.
1.2. ИЗПРАЩА на основание чл. 30, ал. 5, т. 8 от ЗСВ, решението по т. 1.1 на административните ръководители на Районна прокуратура – Видин и Районна прокуратура – Силистра, за съгласуване.
1.3. След получаване на становищата по т. 1.2, ВНАСЯ предложението в заседание на Прокурорската колегия на Висшия съдебен съвет, за разглеждане и произнасяне. 
2. ОТНОСНО: План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2019 г. /вх. № ВСС-265/25.03.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Комисия „Съдебна администрация“ към ПК няма предложения по предоставения План за действие за изпълнение на Комуникационната стратегия на съдебната власт 2014-2020 г. от Висшия съдебен съвет през 2019 г.

3. ОТНОСНО: Писмо от Калина Чапкънова – ръководител проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“ с приложена Методика за оценка на натовареността на съдебните служител. //вх. № ВСС-9994/12.03.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ИЗПРАЩА преписката по т. 3, ведно с приложенията на главния секретар на АГП за предоставяне на прокуратурите в страната за обсъждане, предложения, бележки, коментари.
3.2. Обобщените становища да бъдат изпратени на Комисия „Съдебна администрация“ към Прокурорската колегия в срок до 05.04.2019 г.

ПРЕДСЕДАТЕЛ 
НА КОМИСИЯТА:     /п/
		   ГЕРГАНА МУТАФОВА
ЧЛЕНОВЕ: 
КАЛИНА ЧАПКЪНОВА …/п/………
ЕВГЕНИ ДИКОВ……..…/п/…………